වසර ගණනාවක් තිස්සේ නිසි ප්‍රතිසංස්කරණ කටයුත්තකට භාජනය නොවීම නිසා රත්නපුර දිස්ත්‍රික්කයට අයත් කළුගඟ හරහා යොදාඇති ඇල්ලගාව පාලම මේ වනවිට දැඩි‍ සේ අබලන් මෙන්ම අන්තරාකාරී තත්ත්වයක පවතී.රතන්පුර දිස්ත්‍රික්කයට අයත් අති දුෂ්කර ගම්මාන වන ගවරගිරිය,කැටේපොළ,මානාන,දුම්බර ආදී ප්‍රදේශ වල ජනතාවට තම වතු ආශ්‍රිත නිෂ්පාදන වන තේ,රබර් වැනි ‍දෑ ඉංගිරිය,ඉඩංගොඩ වැනි නගර වලට ගෙනඒමටත්, විවිධ අවශ්‍යතා සඳහා නගරයට පහසුවෙන් ළඟාවීමටත් ඇති මෙම පාලමේ මේ වනවිට තැනින් තැන ලෑලි ගැලවී ඇති අතර,එම ස්ථාන වලින් පහළින් ගලාබසින ගංදිය පෙනෙන අයුරු අතිශයින් භයංකාරය.මෙම පාලම මතින් දිනපතා ගමන්ගන්නා ලංගම බස් රථ ගණන මෙන්ම වාහන සංඛ්‍යාව ඉතා අධික වන අතර,කාර්යාල සේවකයන් මෙන්ම පාසල් කරා යන සිසු සිසුවියන් සංඛ්‍යාවද විශාලය.මේ වනවිට මෙහි දිරාගොස් ඇති ලෑලි, පාලමට සම්බන්ධ කරන ඇණ ගැළවීගොස් ඇති අතර,මේ හේතුවෙන් වාහන පාලම මතින් ගමන්ගන්නා විට මුළු පාලමම දෙදරුම්කයි.විශාල අනතුරක් නුදුරේදීම වනු ඇති බවට ප්‍රදේශවාසීන් සැකකරන අතර, එවන් අනතුරක් වීමට ප්‍රථම මෙම පාලම ප්‍රතිසංස්කරණය කර දෙන්නයැයි ඔවුහු බලධාරීන්ගෙන් ඉල්ලා සිටිති.